विधायकों ने कहा, होली और रंगपंचमी के बाद हो सामूहिक विवाह
जिले के भैसदेही और घोड़ाडोंगरी विधानसभा क्षेत्र के विधायकों ने मुख्यमंत्री कन्यादान योजना के अंतर्गत जिले मे हो रहे सामूहिक विवाह के आयोजन होली और रंगपंचमी के बाद कराए जाने की मांग जिला प्रशासन से की है। विधायक महेंद्रसिंह चौहान और मंगलसिंग धुर्वे ने बताया सामूहिक विवाह के आयोजन में आदिवासी समुदाय के जोड़ों की संख्या अधिक होती है और परंपरानुसार आदिवासी समुदाय के युवक -युवतियों के वैवाहिक रिश्ते होली के त्यौहार पर ही तय होते हैं। विधायकद्वय ने बताया होली के त्यौहार के बाद मुख्यमंत्री कन्यादान योजनांतर्गत सामूहिक विवाह के आयोजन कराए जाएं तो अधिक से अधिक जोड़े इस आयोजन में शामिल हो सकते हैं। उन्होंने कहा, होली के पहले सामूहिक विवाह का आयोजन हो जाता है, तो होली के त्यौहार पर तय हुई शादियां आयोजन के बाद आदिवासी रीति-रिवाजों से होगी। इससे उन पर अतिरिक्त आर्थिक बोझ पड़ेगा। दोनों विधायकोंं ने जिला प्रशासन से सामूहिक विवाह के आयोजन होली और रंगपंचमी के बाद कराने की मांग की है। विधायको ने आयोजन में विवाह गायत्री मंत्रों के साथ कराने तथा इन आयोजनों में आदिवासी समुदाय के भगत भूमकाओं को बुलाकर आदिवासी रीति-रिवाज से वैवाहिक कार्यक्रम कराने की भी मांग रखी।
hin_Deva hin_Deva